फ्रैंचाइजी लेने में एक बहुत बड़ा फायदा ये है कि एक नामवर ब्रांड और फ्रैंचाइजी से जुड़े होने के कारण आपको बुनियादी ढांचा बनाने में हर तरह की मदद मिलती है। मार्केट में पहले से अपना सिक्का जमा चुकी फ्रैंचाइजी के पास आपका फ्रैंचाइजी मॉडल खड़ा करने में मदद के लिए जरूरी तकनीकी जानकारी और तजुर्बा होता है। देखा जाए तो आपका फैसला गलत साबित होकर पैसे गंवाने की गुंजाइश ना के बराबर होती है। इसके अलावा अगर आपको किसी चीज में दिक्कत आती है, तो आप फ्रैंचाइजर से संपर्क कर सकते हैं और वो आपको जरूरी तालीम और तकनीकी मदद मुहैया करवा सकता है।